Ποιο είναι το πραγματικό νόημα του μετρίου;
Θα σας πω την ιστορία μου.
Το 2010 είχα πρόβλημα με τη μέση μου και πήγα σε έναν γιατρό.
Ο γιατρός μού είπε, «το κολύμπι κάνει καλό στη μέση».
Οπότε, τι έκανα;
Άρχισα να κολυμπάω.
Ήμουν κι εξακολουθώ να είμαι...
ένας μέτριος κολυμβητής.
Σηκώστε το χέρι όσοι από εσάς κολυμπάτε κανένα γύρο σε πισίνα.
Ο λόγος είναι
ότι κολυμπώ τρία χιλιόμετρα ανά ώρα
κι αυτή είναι μια μέτρια ταχύτητα.
Όμως αν κι ήμουν ένας μέτριος κολυμβητής,
το 2015 είχα ένα όνειρο.
Είχα το όνειρο να διασχίσω τη Μάγχη,
τη λωρίδα νερού που εκτείνεται μεταξύ Αγγλίας και Γαλλίας,
που το στενότερο σημείο της έχει μήκος 33 χιλιόμετρα,
και φημίζεται για το κρύο νερό και τα δυνατά ρεύματα.
Πέρσι το καλοκαίρι,
μετά από δύο αποτυχημένες προσπάθειες,
ήμουν τυχερός και κατάφερα να τη διασχίσω.
(Χειροκρότημα)
Ευχαριστώ.
(Χειροκρότημα)
Θα σας περιγράψω τι έγινε εκείνη τη μέρα.
Πήγα στο λιμάνι η ώρα 11 το βράδυ.
Η αναχώρηση ήταν τα μεσάνυχτα.
Βρήκα το πλήρωμα στο λιμάνι -
το πλήρωμα από τη βάρκα διάσωσης.
Έκανε κρύο, ήταν σκοτάδι,
κι ήξερα ότι αυτή θα ήταν η τρίτη και τελευταία μου προσπάθεια.
Ήξερα ότι ήταν ή τώρα ή ποτέ.
Πήδηξα στο νερό χωρίς να φοράω στολή κατάδυσης -
μόνο ένα σκουφάκι κολύμβησης, γυαλάκια και μαγιό,
επειδή αυτό απαιτεί η παράδοση.
Αν φοράς στολή κατάδυσης δεν μετράει.
Κατά τη διάρκεια της νύχτας άρχισα να νιώθω κράμπες,
και μετά από πέντε ώρες σκεφτόμουν να τα παρατήσω.
Αυτή είναι μια φωτογραφία μου,
όταν είδα τον ήλιο να ανατέλλει κι άρχισα να νιώθω καλύτερα.
Όμως δεν είχε τελειώσει -
είχα ακόμα να κολυμπήσω πάνω από τσούχτρες,
κόντρα στο ρεύμα,
και ποιος ξέρει σε πόσες ώρες θα τελείωνα.
Μετά από 13 ώρες
ήμουν ένα μίλι μακριά απ' τη Γαλλία,
αλλά τα κύματα άρχισαν να με τραβάνε πίσω στη Μάγχη.
Κολυμπούσα τέσσερις ώρες μέχρι να τερματίσω.
Κολυμπούσα τέσσερις ώρες μπροστά απ' τον ίδιο βράχο.
Μετά από 17 ώρες,
κατάφερα να φτάσω στη Γαλλία, τελικά.
Κι ήμουν τυχερός, επειδή λίγοι άνθρωποι
- λιγότεροι από 2.000 - κατάφεραν να διασχίσουν τη Μάγχη
τα τελευταία 150 χρόνια.
Καθόλου μεγάλος αριθμός
σε σχέση με τον αριθμό αυτών που τερμάτισαν το τρίαθλο Ironman πέρσι:
50.000 άτομα.
Ή όσους τερμάτισαν πέρσι στον μαραθώνιο
μόνο στις Ηνωμένες Πολιτείες:
500.000 άτομα.
Οπότε κατάλαβα,
ότι υπό ιδανικές συνθήκες, στην πισίνα,
ήμουν ένας μέτριος κολυμβητής.
Όμως κάτω από ακραίες συνθήκες,
παρόλο που έκανα το ίδιο πράγμα,
κολυμπούσα,
κατάφερα κάτι αναπάντεχο.
Πώς είναι λοιπόν δυνατόν
ένας μέτριος κολυμβητής να καταφέρει να διασχίσει τη Μάγχη;
Ας σκεφτούμε τη διαφορά
μεταξύ πισίνας κι ανοιχτής θάλασσας.
Κατά τη γνώμη μου διαφέρουν όπως η θεωρία απ' την πράξη.
Το κολύμπι στην πισίνα είναι η θεωρία.
Συγκεντρώνομαι στην τεχνική μου,
δεν μου αποσπάται η προσοχή,
μπορώ να κολυμπήσω ευθεία,
το νερό είναι άνετο,
κι έχω τέλεια ορατότητα.
Η Μάγχη είναι η πρακτική.
Δεν πας ποτέ ευθεία
λόγω των κυμάτων, λόγω των ανέμων,
λόγω του ρεύματος.
Το νερό είναι κρύο και τα πάντα μπορούν να συμβούν,
όπως το να συναντήσεις τσούχτρες
ή να κολυμπήσεις το βράδυ χωρίς ορατότητα.
Οπότε, η πισίνα κι η ανοιχτή θάλασσα είναι δυο εντελώς διαφορετικές συνθήκες.
Λοιπόν, πώς κατάφερα να κολυμπήσω διαμέσου της Μάγχης;
Ήμουν επίμονος,
ήμουν προπονημένος,
κι είχα ανθρώπους γύρω μου που είχαν το ίδιο πάθος.
Όμως αυτό δεν είναι το πραγματικό ερώτημα.
Το ερώτημα είναι:
Πώς είναι δυνατόν ένας άνθρωπος με μέτριες ικανότητες
να καταφέρει να ανήκει στο 99,99ο ποσοστημόριο.
Και κατά τη γνώμη μου, σύμφωνα με την ιστορία μου,
μπορούμε να διαπρέψουμε όταν κάνουμε κάτι κάτω από δύσκολες συνθήκες.
Οπότε, για παράδειγμα, μπορώ να είμαι εξαιρετικός
κάνοντας την ίδια δουλειά αλλά σε άλλη χώρα.
Μπορώ να είμαι εξαιρετικός κάνοντας την ίδια δουλειά αλλά σε άλλη εταιρεία.
Αυτό είναι ένα μήνυμα που θέλω να μοιραστώ απόψε μαζί σας.
Είναι εσφαλμένη η αντίληψη που έχουμε στη ζωή μας
ότι για να διαπρέψουμε πρέπει να είμαστε οι καλύτεροι, χωρίς ατέλειες.
Ποιο είναι η πραγματικό νόημα του μέτριου, λοιπόν;
Για μένα ήταν αρκετό να είμαι μέτριος
και κάτω από ακραίες συνθήκες ήταν εξαιρετικό.
Σας ευχαριστώ.
(Χειροκρότημα)